News Update: หุ้นจีนสดใส CSI 300 พุ่ง 1.3% เศรษฐกิจส่งสัญญาณฟื้นตัว หลังรัฐบาลคลายล็อกดาวน์ - FINNOMENA
หุ้นจีนเปิดตลาดสดใส นักลงทุนคาดกิจกรรมทางเศรษฐกิจเริ่มฟื้นตัวหลังรัฐบาลจีนคลายล็อกดาวน์
6 มิ.ย. 2565

หุ้นจีนเปิดตลาดสดใส นักลงทุนคาดกิจกรรมทางเศรษฐกิจเริ่มฟื้นตัวหลังรัฐบาลจีนคลายล็อกดาวน์
เช้านี้ (6 มิ.ย.) ดัชนี CSI 300 พุ่งขึ้นมากกว่า 1.3% หลังหยุดยาว นำโดยหุ้นกลุ่มรถยนต์ไฟฟ้าที่ปรับตัวเพิ่มขึ้นได้ดี หลัง BYD ประกาศยอดขายที่แข็งแกร่งในเดือน พ.ค. ขณะที่ ChiNext ดัชนีหุ้นเติบโตขนาดกลาง-เล็ก ดีดขึ้นกว่า 3%
แนวโน้มการระบาดในจีนที่ลดลงต่อเนื่องทำให้รัฐบาลจีนตัดสินใจคลายล็อกดาวน์ โดยในสัปดาห์ที่แล้ว CSI 300 ปรับตัวขึ้นมาถึง 2.2% ขณะที่แนวโน้มงบบริษัทจีนที่สดใสขึ้นอาจเป็นสัญญาณว่า จุดเลวร้ายที่สุดในตลาดหุ้นจีนใกล้จบลงแล้ว
โดยทั้ง Goldman Sachs และ China International Capital คาดการณ์ว่า ผลกำไรของเหล่าบริษัทจีนจะเพิ่มขึ้นในช่วงครึ่งหลังของปีนี้
ด้านหุ้นตลาดฮ่องกงปรับตัวขึ้นเช่นกัน โดยดัชนี Hang Seng บวก 1.46% นำโดย Meituan บริษัทขนส่งยักษ์ใหญ่ของจีน ที่พุ่งขึ้นกว่า 7% หลังยอดขายในไตรมาสแรกออกมาดีเกินตลาดคาด
ขณะที่ ดัชนี PMI ภาคการบริการของจีนจากสถาบัน Caixin อยู่ที่ 41.4 ดีกว่าในเดือน เม.ย.ที่ 36.2 แต่ยังคงต่ำกว่าระดับ 50 ซึ่งสะท้อนว่า กิจกรรมทางเศรษฐกิจและภาวะธุรกิจยังคงอยู่ในแนวโน้มหดตัว
อ้างอิง:
https://www.bloomberg.com/news/articles/2022-06-06/china-stocks-climb-as-easing-beijing-covid-curbs-lift-sentiment?sref=e4t2werz
https://www.cnbc.com/2022/06/06/asia-markets-caixin-services-pmi-china-economy-currencies-oil.html
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
หุ้นจีน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA